ભારતીય એરટેલે તેના ગ્રાહકો માટે એક નવી ઓફર શરૂ કરી છે . જેથી કરીને તે તેના હરીફ જીયોને તે પાછળ પાડી શકે અને તેના ગ્રાહકોને તે વધુ સારી સુવિધા આપી શકે . એરટેલના પ્લાન હેઠળ કંપની 84 દિવસ સુધી રોજ 11 જીબી ઇન્ટરનેટ ડેટા આપી રહી છે . જો કે આ ઓફર ખાલી તે જ ગ્રાહકો માટે છે જેમની પાસે 4જી સિમ અને 4જી મોબાઇલ ફોન છે . એરટેલના આ પ્લાનની કિંમત ખાલી 399 રૂપિયા છે . અને આમ જોવા જઇએ તો રોજના તમને ખાલી 4.75 રૂપિયા એટલે કે 5 રૂપિયાથી પણ ઓછાની ચૂકવણી પર ઇન્ટરનેટ ડેટા મળી રહ્યો છે . સાથે જ કંપની તમને અનલિમિટેડ વોઇસ કોલ પણ આપી રહી છે . વધુમાં જો કોઇ દિવસ તમે 1 જીબી ડેટાની લિમિટથી આગળ પણ નીકળી જાવ છો તો પણ તમે 128 કેબીપીએસની સ્પીડથી ઇન્ટરનેટ વાપરી શકો છો . ઉલ્લેખનીય છે કે પહેલા પણ એરટેલ આવી ખાસ ઓફર લાવ્યું હતું . જેમાં ખાલી 244 રૂપિયામાં 70 દિવસ માટે રોજના 1 જીબી ઇન્ટરનેટ સુવિધા આપવામાં આવતી હતી . સાથે જ તે પ્લાનમાં પણ ગ્રાહકોને અનલિમિટેડ વોઇઝ કોલ આપવામાં આવતો હતો . આમ વોડાફોન હોય કે એરટેલ તમામ કંપનીઓ હાલ પોતાના ગ્રાહકોને સારામાં સારી ઓફર આપી લુભાવાના તમામ પ્રયાસો કરી રહી છે .